b'\n_START_ARTICLE_\nElement chimic\n_START_PARAGRAPH_\nPrin no\xc8\x9biunea de element chimic se \xc3\xaen\xc8\x9belege o specie de atomi identici, adic\xc4\x83 de atomi av\xc3\xa2nd acela\xc8\x99i num\xc4\x83r de protoni \xc3\xaen nucleul atomului, respectiv un num\xc4\x83r identic de electroni \xc3\xaen \xc3\xaenveli\xc8\x99ul electronic al atomului. Defini\xc8\x9bia nu se refer\xc4\x83 la num\xc4\x83rul de neutroni din nucleu, ceea ce \xc3\xaenseamn\xc4\x83 c\xc4\x83 no\xc8\x9biunea de element chimic include to\xc8\x9bi izotopii acelui element chimic._NEWLINE_Savantul rus Dimitri I. Mendeleev a descoperit legea periodicit\xc4\x83\xc8\x9bii elementelor chimice \xc8\x99i a conceput o reprezentare grafic\xc4\x83 a interdependen\xc8\x9bei sofisticate a tuturor speciilor unice de atomi, tabelul periodic al elementelor.\n_START_SECTION_\nScurt istoric\n_START_PARAGRAPH_\nConceptul de atom (\xc3\xaen greaca veche atomos, adic\xc4\x83 indivizibil) poate fi \xc3\xaent\xc3\xa2lnit \xc3\xaen lucr\xc4\x83rile filozofilor greci antici Leucip \xc8\x99i Democrit. Din punct de vedere pur abstract, speculativ, f\xc4\x83r\xc4\x83 ca \xc8\x99tiin\xc8\x9ba \xc8\x99i tehnica timpului lor s\xc4\x83 le fi oferit sprijin experimental, Leucip \xc8\x99i Democrit ajung la concluzia logic\xc4\x83 \xc8\x99i filozofic\xc4\x83 c\xc4\x83 exist\xc4\x83 o limit\xc4\x83 inferioar\xc4\x83 de divizare a materiei, \xc8\x99i anume, aceast\xc4\x83 limit\xc4\x83 se opre\xc8\x99te la o particul\xc4\x83, extrem de mic\xc4\x83, dar indivizibil\xc4\x83, pe care au numit-o atom.\n_START_SECTION_\nIzobari\n_START_PARAGRAPH_\nIzobarii sunt specii de atomi care apar\xc8\x9bin unor elemente chimice diferite, dar care au acela\xc8\x99i num\xc4\x83r de nucleoni. Izobarii au num\xc4\x83r atomic (Z) diferit, dar au acela\xc8\x99i num\xc4\x83r de mas\xc4\x83 (A). Ca exemplu poate servi seria izobaric\xc4\x83 40, care cuprinde atomi cu c\xc3\xa2te 40 de nucleoni, dup\xc4\x83 cum se observ\xc4\x83 \xc3\xaen tabelul de mai jos:\n_START_SECTION_\nIzotoni\n_START_PARAGRAPH_\nIzotonii sunt specii de atomi cu acela\xc8\x99i num\xc4\x83r de neutroni (n), dar cu num\xc4\x83r diferit de protoni (Z).'